open-index/open-wikipedia-markdown huggingface dataset:
José Domingo Hidalgo

**José Domingo Hidalgo**, nado en Tui o 21 de abril de 1896 e finado en París o 30 de marzo de 1958, foi un xornalista galego.

## Traxectoria
Establecido en Madrid, exerceu o xornalismo. Foi redactor de *El Parlamentario* e de *Heraldo de Madrid*, onde fixo crítica taurina co pseudónimo de **Pepe Festivo**. Foi crítico teatral e correspondente do diario *La Nación* de Bos Aires. Impulsou festivais con fins benéficos.

Ao rematar a Guerra civil exiliouse en Alemaña e Francia. Foi locutor de Radiodifusión e Televisión Francesa en París, e redactou os diálogos *La rebotica* e *La tertulia del Café Dupont* e a comedia *El triunfador* para a emisión destinada aos republicanos.

## Véxase tamén
### Bibliografía
**Gran Enciclopedia Gallega*
Operador bilinear

En matemáticas, un **operador bilinear** é unha multiplicación "xeneralizada" que atende á propiedade distributiva.

## Definición
Dados 3 espazos vectoriais *V*, *W* e *X* sobre o mesmo corpo *F*, un operador bilinear é unha función
:B \colon V\times W\to X
tal que para todo *w* en *W* (fixa), a asignación
:v \mapsto B(v, w)
é un operador linear de *V* a *X*, e para todo *v* en *V* (fixa), a asignación
:w \mapsto B(v, w)
é un operador linear de *W* a *X*.

## Propiedades
* B(x,y) = 0  se x=0 ou y=0, sendo 0 o vector nulo.

## Véxase tamén 
### Outros artigos 
*Produto tensorial
Asociatividade (álxebra)

Sexa **A** un conxunto no cal defínese unha operación binaria interna:  \circ , é dicir: 
: 
   \begin{array}{rcl}
      \circ : \; A \times A & \to & A             \\
      (a,b)                 & \to & c = a \circ b
   \end{array} 

Dise que o conxunto **A**, coa operación  \circ ,  ( A , \circ ) ten a **propiedade asociativa**:

Dito doutro xeito: Para calquera elemento do conxunto **A** non importa a orde na que se operen as parellas de elementos. Sempre que non se modifique a orde dos elementos, a operación dará o mesmo resultado. É dicir:
: 
   \forall x, y, z \in A: \quad
   x \circ (y \circ z) =
   (x \circ y) \circ z \;
.

## Exemplos 
Partindo do conxunto dos números naturais:
: 
   N = \{1, 2, 3, 4, \dots \} \,

e a operación suma, podemos ver que:  (N , + ) \,  ten a propiedade asociativa, xa que:

: 
   \forall a, b, c \in N: \quad
   a + (b + c) =(a + b) + c \;

## Véxase tamén 
### Outros artigos 
* Conmutatividade
* Relación reflexiva
* Relación simétrica
* Relación transitiva
* Relación antisimétrica
Conmutatividade

[miniatura|400px|Exemplo que amosa a conmutatividade da [suma (3 + 2 = 2 + 3).]]

Unha operación binaria é **conmutativa** cando o resultado da operación é o mesmo sexa cal sexa a orde dos elementos cos que se opera.

## Definición alxébrica 
Sexa E un conxunto no cal foi definida unha operación binaria ou lei de composición interna *, é dicir, unha aplicación:
: 
   \begin{array}{rcl}
      \star : \; E \times E & \to & E             \\
      (x,y)                 & \to & z = x \star y
   \end{array} 

Dise que * é **conmutativa** se se comproba para todo (x,y) de E×E a igualdade **x * y = y * x**. Escrito formalmente:

\forall (x,y) \in E^2, \quad x \star y = y \star x. 

esquerda|Diagrama correspondente á conmutatividade.
 
Este diagrama ilustra a conmutatividade: **p** é o intercambio das variables *x* e *y*.
Dá o mesmo resultado percorrer a frecha horizontal, é dicir, aplicala operación *, que percorrer a frecha vertical (intercambiar as variables) e despois a diagonal (aplicar * ).

Estes diagramas, onde o resultado non depende do traxecto senón só do punto de partida e do de chegada, chámanse diagramas conmutativos.

Por convención, se unha operación está escita co símbolo **+**, suponse sempre que é conmutativa. Esta convención non é válida para o produto **×** nin **·** pois, por exemplo, o produto de matrices **non é** conmutativo en dimensións superiores a 1, nin o produto dos números cuaternións. O produto vectorial tampouco é conmutativo. Unha operación binaria é conmutativa cando o resultado da operación é o mesmo sexa cal sexa a orde dos elementos cos que se opera.

## Exemplos 
* No conxunto \mathbb{C} dos números complexos, e por restrición, no conxunto  \mathbb{R} dos números reais, a suma e a multiplicación son operacións conmutativas.
* A suma nos espazos vectoriais é conmutativa.
* A suma de funcións tamén.
* A reunión e a intersección na teoría de conxuntos e máis en xeral a suma e o produto das álxebras de Boole.

## Xeneralización 
dereita
Xeneralízase o concepto a toda clase de aplicacións de dúas ou máis variables, e fálase de *"simetría"* no canto de conmutatividade:
* f, función de dúas variables é simétrica se para todo (x,y), f(x,y) = f(y,x).
* Unha función de *n* variables é simétrica se non cambia o seu valor cando intercambia os seus argumentos: con tres variables obtéñense:
f(x,y,z) = f(y,z,x) = f(z,x,y) = f(x,z,y) = f(z,y,x) = f(y,x,z).

Estas propiedades están no seguinte diagrama conmutativo:

onde **p** é o intercambio de dúas variables, **id** é a aplicación *identidade*.
O diagrama resúmese en: **f o (p×id) = f o (id×p) = f**, onde o denota a composición das funcións.

* En álxebra linear existe un concepto *"oposto"*: a antisimetría, propiedade que di que o intercambio de dúas variables implica un troco de signo: f(y,x) = - f(x,y).

## Véxase tamén 
### Outros artigos 
* Asociatividade
* Relación reflexiva
* Relación simétrica
* Relación transitiva
* Relación antisimétrica
Delta de Kronecker

En matemática, a **delta de Kronecker** é unha función de dúas variables, que vale 1 se son iguais, e 0 se son diferentes. Escríbese co símbolo  \delta_{ij} \,\! e emprégase como unha forma abreviada notacional máis que como unha función por partes:  
:\delta_{ij} = \left\{\begin{matrix} 
1 & \mbox{se } i=j  \\ 
0 & \mbox{se } i \ne j \end{matrix}\right.

Recibe ese nome polo matemático Leopold Kronecker (1823-1891).

Emprégase en moitas áreas da matemática. Por exemplo, en álxebra linear, a matriz identidade pode ser escrita como: 
: \delta_{ij} \,\! ou tamén  \delta^{i}_j 

## Véxase tamén 
### Outros artigos
*Álxebra de Virasoro
*Delta de Dirac
*Símbolo de Levi-Civita
*Función indicadora

### Ligazóns externas 
* Eric W. Weisstein «Kronecher Delta»  *MathWorld*. Wolfram Research.
Operando

En matemáticas, un **operando** é unha das entradas (argumentos) dun operador. Por exemplo, en:

:3+6 = 9 \,

"+ \," é o operador, "3 \," e "6 \," son os operandos.

A cantidade de operandos dun operador denomínase aridade. Baseándose na aridade, os operadores clasifícanse como unarios, binarios, ternarios etc.
Teorema de Tolomeo

[miniatura|Un cuadrilátero cumpre o teorema de Tolomeo se e só se é [cuadrilátero cíclico|cíclico.]]

O **teorema de Tolomeo** é unha relación en xeometría euclidiana entre os catro lados e as dúas diagonais dun cuadrilátero cíclico. Recibe o seu nome do astrónomo e matemático grego Claudio Tolomeo.

Se un cuadrilátero está dado polos seus catro vértices **A**, **B**, **C**, **D**, o teorema afirma que:

: \overline{AC}\cdot \overline{BD}=\overline{AB}\cdot \overline{CD}+\overline{BC}\cdot \overline{AD}

Onde a liña sobre as Letras indica a lonxitude dos segmentos entre os vértices correspondentes.

Esta relación pode ser con palabras do seguinte xeito:

:*En todo cuadrilátero inscribible nunha circunferencia, a suma dos produtos dos pares de lados opostos é igual ao produto das súas diagonais.

### Demostración xeométrica 
frame|none|Demostración do teorema de Tolomeo.
# Sexa ABCD un cuadrilátero cíclico.
# Nótese que no segmento BC, hai os ángulos inscritos ∠BAC = ∠BDC, e en AB, ∠ADB = ∠ACB.
# Agora, por ángulos comúns △ABK é semellante a △DBC, e △ABD ∼ △KBC
# Polo tanto AK/AB = CD/BD, e CK/BC = DA/BD,
## Polo tanto AK·BD = AB·CD, e CK·BD = BC·DA;
## O que implica AK·BD + CK·BD = AB·CD +BC·DA
## É dicir, (AK+CK)·BD = AB·CD + BC·DA;
## Como AK+CK = AC, polo tanto AC·BD = AB·CD + BC·DA; como se quería demostrar.

Nótese que a demostración é válida só para cuadriláteros concíclicos simples. Se o cuadrilátero é complexo entón K encontrarase fóra do segmento AC, e polo tanto AK-CK=±AC, tal como se esperaba.

Existe unha xeneralización deste teorema chamado teorema de Casey, que involucra a catro circunferencias non secantes e tanxentes interiores a unha quinta.

O teorema de Tolomeo pódese demostrar con métodos de inversión xeométrica con respecto a calquera vértice dun cuadrilátero.

## Exemplo 
miniatura|A razón dourada obtense da aplicación do teorema de Tolomeo.
Considérese un pentágono regular e a circunferencia circunscrita ao mesmo. No cuadrilátero ABCD as diagonais son iguais ao lado AD. O teorema de Tolomeo dá neste caso,
:: b^2 = a b + a^2.\ 
Dividindo entre a^2 tense
:: \frac{b^2}{a^2} = 1 + \frac{b}{a}.\ 
Denotando con \varphi a razón b/a obtense \varphi^2 = 1 + \varphi, ecuación que coincide coa definición do número áureo.
::\varphi={{1+\sqrt{5}}\over 2}.

## Notas 
## Véxase tamén 
### Ligazóns externas 
* *Ptolemy's theorem * en PlanetMath 
* *Ptolemy Inequality'', en Math World
Juan Fernández-Armesto Fernández-España

**Juan Fernández-Armesto Fernández-España**, nado en Nova York (Estados Unidos de América) o 2 de xaneiro de 1953, é un avogado e xurista español de orixe galega.

## Traxectoria 
Fillo de Augusto Assía (Felipe Fernández Armesto) e Victoria Armesto (María Victoria Fernández-España y Fernández-Latorre), cursou o bacharelato en Bonn (Alemaña) e en Madrid. Realizou os seus estudos universitarios no ICADE de Madrid, licenciándose en Dereito en 1977 e en Ciencias Empresariais en 1978. En 1983 obtivo ou título de doutor en Dereito na Universidade Autónoma de Madrid.
Impartiu clases de Dereito Mercantil na Universidade Pontificia de Comillas-ICADE desde 1978 como profesor adxunto e, despois, profesor agregado, sendo nomeado en 1988 catedrático da mencionada disciplina en dita Universidade, posto no que continuou até o ano 2009.

É membro do Colexio de Avogados de Madrid, do *International Bar Association* (*Colexio de Avogados Internacional*), da *London Court of International Arbitration* (LCIA), do *Deutsche Institution für Schiedsgerichtsbarkeit e.V.* (DIS) (*Institución alemá de Arbitraxe*) e do ''Institut pour l'Arbitrage Internationale* (IAI), cofundador do Club Español de Arbitraxe, do que desde marzo de 2009 é vogal da súa xunta directiva,; ademais, o Comité español da Cámara de Comercio Internacional (CCI) designouno representante español na *Comisión de Arbitraxe'' de dita Cámara.

En outubro de 1996 foi designado polo Consello de Ministros de España presidente da recentemente creada Comisión Nacional do Mercado de Valores (CNMV), cesando o ano 2000, ao rematar o seu mandato regulamentario.

Está en posesión da Gran Cruz da Orde de Isabel la Católica.

## Notas 
## Véxase tamén 
### Ligazóns externas 
* Club de Arbitraje. Miembros .
* Universidad de Comillas. Juan Fernández-Armesto .
* Currículo de Juan Fernández-Armesto .
EVA (filme de 2011)

***EVA*** é un filme hispano-francés dirixido por Kike Maíllo que se estreou no 2011.

## Sinopse 
Ano 2041. Un futuro non moi afastado no que os seres humanos viven acompañados de criaturas mecánicas. Álex, un reputado enxeñeiro cibernético, regresa a Santa Irene, despois de dez anos de ausencia, para realizar un encargo da Facultat de Ciències Robotiques: a creación dun neno robot. Durante ese tempo, o seu irmán David, e Lana, a antiga moza de Álex, casaron. Inesperadamente, a rutineira vida de Álex verase alterada por Eva, a filla de Lana e David, unha nena extraordinaria, magnética, que dende o primeiro momento establece unha relación de complicidade con Álex.

## Personaxes 
* Daniel Brühl como Álex Garel
* Marta Etura como Lana Levi
* Lluís Homar como Max
* Alberto Ammann como David Garel
* Claudia Vega como Eva
* Anne Canovas como Julia

## Galardóns e nomeamentos 
* 2011: 3 Premios Goya: Mellor director novel, actor secundario (Homar) e efectos especiais. 12 nomeamentos.
* 2011: Festival de Sitges: Mellores efectos especiais.
* 2011: 5 Premios Gaudí, incluíndo mellor filme en lingua catalá e actor secundario (Homar).

## Véxase tamén 
### Ligazóns externas 
* Ficha na IMDb 
* Ficha en Filmaffinity
Marta Etura

**Marta Etura Palenzuela**, nada en Donostia (Guipúscoa) o 5 de xullo de 1978, é unha actriz vasca.

## Filmografía 
## Obras de teatro 
* *Despertares y celebraciones* (2007)
* *Hamlet* (2008)
* * Antígona* (2011)

## Televisión 
* *Raquel busca su sitio* (2000)
* *La vida de Rita*, de Manuel Iborra (2003)
* *Vientos de agua*, de Juan José Campanella (2006)

## Galardóns e nomeamentos 
### Premios Mestre Mateo 
## Véxase tamén 
### Ligazóns externas 
* Ficha na IMDb
Soviet Supremo da Unión Soviética

O **Soviet Supremo da Unión Soviética** (en ruso *Верховный Совет СССР*, *Verkhóvnyj Sovét SSSR*) foi o soviet supremo e como tal o corpo lexislativo superior da Unión Soviética entre 1938 e 1989 e o único con capacidade para establecer emendas constitucionais. Entre 1989 e 1991 o Congreso dos Deputados do Pobo da Unión Soviética designou os seus membros. Elixía o Presidium, formaba o Consello de Ministros, o Tribunal Supremo, e designaba o Procurador Xeral da Unión Soviética.

## Estrutura 
O Soviet Supremo compúñase de dúas cámaras, cada unha con iguais poderes lexislativos, e nas dúas os seus membros elixíanse por un período de catro anos.

* O Soviet da Unión, elixido sobre a base da poboación da URSS, un deputado por cada 300.000 persoas.
* O Soviet das Nacionalidades, representando ás nacionalidades, con 32 deputados por cada unha das repúblicas, 11 por cada república autónoma, cinco por cada oblast autónomo e unha por cada okrug autónomo

O número total de membros variou entre os 1556 de 1974 e os 542 de 1989. O Presídium levaba os asuntos do día a día do Soviet Supremo cando non estaba en sesión.

## Presidente do Presidium do Soviet Supremo da Unión Soviética (1938–1989) 
* Mikhail Kalinin 1938–1946
* Nikolai Shvernik 1946–1953
* Kliment Voroshilov 1953–1960
* Leonid Brezhnev 1960–1964
* Anastas Mikoyan 1964–1965
* Nikolai Podgorny 1965–1977
* Leonid Brezhnev (segundo mandato) 1977–1982
* Yuri Andropov 1982–1984
* Konstantin Chernenko 1984–1985
* Andrey Gromyko 1985–1988
* Mikhail Gorbachev 1 de outubro de 1988 – 25 de maio de 1989

## Presidente do Soviet Supremo da Unión Soviética (1989–1991) 
* Mikhail Gorbachev 25 de maio de 1989 - 15 de marzo de 1990
* Anatoli Lukyanov 15 de marzo de 1990 - 22 de agosto de 1991

## Notas 
## Véxase tamén 
### Outros artigos 
* Soviet
*Presidium do Soviet Supremo da Unión Soviética
*Da Zdravstvuiet Nasha Derzhava - Himno do Presidente do Soviet Supremo

### Ligazóns externas 
* Lei electoral de 1937
Veronica Guerin (filme)

***Veronica Guerin*** é un filme dirixido por Joel Schumacher que se estreou no 2003. Baséase na vida da xornalista irlandesa Veronica Guerin, que foi asasinada en 1996 pola súa investigación do tráfico de drogas en Dublín.

## Sinopse 
Anos 90. Veronica Guerin é unha xornalista dublinesa que traballa no Sunday Independent. Despois de acudir a un xuízo por multas de aparcadoiro non pagas, é asasinada por dous homes encarrapuchados.

## Personaxes 
* Cate Blanchett como Veronica Guerin
* Gerard McSorley como John Gilligan
* Ciarán Hinds como John Traynor
* Brenda Fricker como Bernie Guerin
* Barry Barnes como Graham Turley 
* Simon O'Driscoll como Cathal Turley 
* Don Wycherley como Chris Mulligan
* Alan Devine como Gerry Hutch
* Danielle Fox Clarke como A rapaza drogadicta

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Hard Candy

***Hard Candy*** é un filme estadounidense dirixido por David Slade que se estreou no 2005. Está protagonizado por Elliot Page e Patrick Wilson.

## Sinopse 
Jeff (Patrick Wilson), un fotógrafo de 32 anos, queda con Hayley (Elliot Page), unha rapaza adolescente de 14 anos á que coñeceu a través de Internet. Despois de tomar un café, lévaa á súa casa co propósito de tirarlle unhas fotos.

## Personaxes 
* Patrick Wilson como Jeff Kohlver
* Elliot Page como Hayley Stark
* Sandra Oh como Judy Tokuda
* Jennifer Holmes como Janelle Rogers
* Erin Kraft como Donna Mauer en fotos
* Gabe Kerr como Nighthawks Clerk
* Cori Bright como rapaza en Nighthawks

## Galardóns e nomeamentos 
* 2005, Festival de Cine Fantástico de Sitges: Mellor filme, mellor guión e Premio do público.

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en BoxOfficeMojo 
* Ficha en RottenTomatoes 
* Ficha en Metacritic
Sanaa Lathan

**Sanaa McCoy Lathan**, nada o 19 de setembro de 1971 en Nova York, é unha actriz e actriz de voz estadounidense.

## Filmografía 
## Véxase tamén
Ken Hutchison

**Ken Hutchison**, nado en Leslie, Fife, o 24 de novembro de 1943 e finado o 9 de agosto de 2021, foi un actor escocés de cinema.

## Filmografía selecta 
* *Groupie Girl* (1970)
* *Cans de palla* (1971)
* *The Wrath of God* (1972)
* *Deadly Strangers* (1974)
* *Sweeney 2* (1978)
* *All Quiet on the Western Front* (1979)
* *Wuthering Heights* (1978)
* ''A Captain's Tale* (1982)
* *Gandhi* (1982)
* *Lady Falcón* (1985)
* *Blonde Fist'' (1991)

## Notas
Armin Rohde

**Armin Rohde**, nado o 4 de abril de 1955 en Gladbeck, é un actor alemán de cinema.

## Filmografía 
## Véxase tamén
Añaterve

**Añaterve**, caudillo guanche do Menceyato de Güímar, na illa de Tenerife (Canarias). Foi o mencey ou rei do distrito de Güímar, un dos 9 distritos ou menceyatos nos que estaba dividida a Tenerife prehispánica.

Foi o primeiro mencey tinerfeño en chegar a acordos de paz con Alonso Fernández de Lugo, o adiantado dos Reis Católicos.

## Biografía 
Añaterve "O Bo" era o fillo do mencey Acaymo de Güimar e neto, por tanto, de Tinerfe, "O Grande". Naceu a comezos da segunda metade do século XV. En maio de 1494, unha expedición capitaneada polo mesmo Alonso de Lugo e formada por 30 navíos, 190 cabaleiros e entre 1.000 e 2.000 infantes casteláns, máis algúns aliados nativos, desembarca en Tenerife por Añaza.

Alonso chega a acordos de paz con Añaterve, ó que se une o Menceyato de Icode, o de Daute, o de Adeje e o de Abona, que forman o chamado *bando de paces*, o cal acepta o dominio dos casteláns.

Añaterve axudou ós casteláns en diferentes ocasións, aportando tropas auxiliares, especialmente na Primeira Batalla de Acentejo, na Batalla de Aguere e na Segunda Batalla de Acentejo.

## Notas 
## Véxase tamén 
### Outros artigos 
*Mencey
*Tenesor Semidán
*Beneharo
.aw

**.aw** é o Dominio de Nivel Superior xeográfico (ccTLD) para Aruba. Está administrado polo SETAR.

Son permitidos os rexistros de segundo nivel, pero hai tamén un subdominio **.com.aw** para sitios comerciais.

## Véxase tamén
### Ligazóns externas
* Información no IANA do .aw
Augusto Ulloa Castañón

**Augusto Ulloa Castañón**, nado en Santiago de Compostela o 22 de abril de 1823 e finado en Madrid o 26 de marzo de 1879, foi un avogado, xornalista e político galego.

## Traxectoria 
Licenciado en Dereito pola Universidade de Santiago de Compostela, foi profesor de Dereito Político e Penal na Universidade Central de Madrid, cargo que abandonou para dedicarse ao xornalismo e á política. Afiliouse á Unión Liberal e, logo do triunfo da Revolución de 1854, foi elixido deputado por Lugo (1854), A Fonsagrada (1858, 1863, 1864, 1871, 1872 e 1876), A Coruña (1865) e Mondoñedo (1869). Foi director xeral de Ultramar (1858-1863), subsecretario de Estado (1856) e ministro de Mariña (1863), de Fomento (1864) e de Estado (1874) ata a Restauración. Colaborou con distintos xornais como *El Tribuno*, *El Clamor Público* e *El Voto Nacional* (que tamén dirixiu) e publicou *Revista de Indias* (1868). Participou na Revolución de 1868 e votou a favor de Amadeu I. Foi membro da Real Academia de Ciencias Morales y Políticas.

## Véxase tamén 
### Bibliografía 
* 
* 
*
.ax

**.ax**  é o Dominio de Nivel Superior xeográfico (ccTLD) para as Illas Åland, introducido no 2006. Previamente, a maioría das páxinas web de Åland estaban baixo o subdominio **.aland.fi**.
  
## Historia
O 17 de febreiro de 2006, o parlamento finlandés aprobaba unha modificación das leis de regulación dos nomes de dominios fineses para incluír o **.ax** como dominio de nivel superior. Durante tres anos, o subdominio **aland.fi** sería sendo mudado mentres se empregaba o **.ax**, sen que se aceptasen máis rexistros baixo o subdominio **aland.fi**.

O 17 de marzo de 2006, o presidente de Finlandia Tarja Halonen asinaba a modificación como lei, tornándose efectiva o 27 de marzo de 2006. O goberno de Åland comezou a aceptar rexistros inmediatamente despois de cambiarse a lei.

O 9 de xuño de 2006, o ICANN aprobou delegar o dominio **.ax** para o goberno de Åland. O **.ax** foi adherido á *root zone* o 21 de xuño de 2006, e tornouse activo o 15 de agosto de 2006.

## Requirimentos de rexistro
Os nomes de dominio poden ser outorgados a:
* Unha persoa xurídica que teña negocios ou estea rexistrada nas Illas Åland. (A cidadanía finesa ou rexistro corporativo non é suficiente; requírese unha residencia de 5 anos no lugar.)
* Unha entidade do sector público, do goberno, institución ou asociación pública que actúe ou estea rexistrada nas Illas Åland.
* Unha persoa, de polo menos 15 anos, que teña a súa residencia nas Illas Åland ou que cumpra o Dereito de Domicilio establecido nas leis autonómicas.

## Véxase tamén
### Ligazóns externas
* Información no IANA do .ax  
*Adopted Resolutions, special meeting of the board of ICANN
*IANA Report on Delegation of the .AX Top-Level Domain, from IANA website
.az

**.az** é o Dominio de Nivel Superior xeográfico (ccTLD) para Azerbaidján. Está administrado por Azerbaijan Communications. Algúns dos dominios de segundo nivel baixo .az son com.az, net.az, int.az, gov.az, org.az, .edu.az, .info.az, .pp.az, .mil.az, .name.az, .pro.az, biz.az e co.az.

## Véxase tamén 
### Ligazóns externas 
* Información no IANA do .az
Rutger Hauer

**Rutger Oelsen Hauer**, nado o 23 de xaneiro de 1944 en Breukelen e finado o 19 de xullo de 2019 en Beetstersweach, foi un actor neerlandés de cine, teatro e televisión. Coñecido por filmes como *Flesh + Blood*, *Blind Fury*, *Blade Runner*, *The Hitcher*, *Sin City*, *Lady Falcón* ou *Batman empeza*.

## Filmografía 
### 1960 
### 1970 
### 1980 
### 1990 
### 2000 
### 2010 
## Notas 
## Véxase tamén 
### Ligazóns externas 
*Ficha na IMDb
Atlas LV-3B

**Atlas LV-3B**, tamén denominado **Atlas-D Mercury**, foi o nome du foguete derivado do mísil Atlas e que foi usado no programa Mercury para lanzar cápsulas non tripuladas e tripuladas.

## Características 
O Atlas LV-3B foi, xunto co Redstone, un dos foguetes usados no programa Mercury, usado tanto para voos de proba non triuplados como para lanzamentos orbitais tripulados.

## Historial de lanzamentos 
## Notas 
## Véxase tamén 
### Outros artigos 
*Atlas
.ba

**.ba** é o Dominio de Nivel Superior xeográfico (ccTLD) para Bosnia e Hercegovina. Está administrado pola Universidade Teleinformation Center.

Posúe os seguintes dominios de segundo nivel:

*.web.ba: (dispoñible a través de nic.ba)
*.org.ba: organizacións sen ánimo de lucro
*.net.ba: provedores de telecomunicacións
*.edu.ba: educación
*.gov.ba: webs relacionadas co goberno nacional, rexional ou local
*.mil.ba: militar
*.unsa.ba: Universidade de Saraxevo
*.untz.ba: Universidade de Tuzla
*.unmo.ba: Universidade de Mostar "Džemal Bijedić"
*.unbi.ba: Universidade de Bihać
*.unze.ba: Universidade de Zenica
*.co.ba está mantida pola compañía Sayber, localizada en Saraievo.
*.com.ba está administrada por BIHnet, unha subsidiaria de BH Telecom.
*.rs.ba está administrada por SARnet Centar (Centro Académico e de Investigación de Republika Srpska) en Banja Luka. Este dominio de segundo nivel pode ser rexistrado por calquera de balde dentro da entidade da Republika Srpska de Bosnia e Hercegovina.

Os trámites de rexistro para o dominio é lixeiramente máis complicado que outros dominios, e está regulado polas leis das institucións de Bosnia e Hercegovina.

## Véxase tamén
### Ligazóns externas
* Información no IANA do .ba  
* BIHnet (.com.ba)
* Sayber (.co.ba)
* SARnet Centar (.rs.ba)
* Registracijadomena.ba - Registration procedure
* Registracijadomena.ba - Regulations for .BA domains registration
Torre del Pla

**Torre del Pla** (en castelán: *Torrellano*) é unha entidade local menor do concello de Elx, na provincia de Alacant (España), de 7.096 habitantes (INE 2011),.

## Notas
.bd

**.bd** é o Dominio de Nivel Superior xeográfico (ccTLD) para Bangladesh. Está administrado polo Ministerio de Correos e Telecomunicación do país. Os rexistros son a un terceiro nivel baixo un de segundo que pode ser **com**, **edu**, **ac**, **net**, **gov**, **org**, e **mil**, paralelos aos gTLDs. O rexistro é libre agás para os subdominios **gov** e **mil**, que están limitados a entidades autorizadas do goberno de Bangladesh. Non hai a posibilidade de rexistro en liña para os dominios .bd.

Un segundo ccTLD, .বাংলা ("bangla") foi solicitado para Bangladesh.

## Notas

## Véxase tamén
### Ligazóns externas
* Información no IANA do .bd
Oscar Peterson

**Oscar Emmanuel Peterson** **Oscar Peterson** (Montreal, 15 de agosto de 1925 - Mississauga, 23 de decembro de 2007) foi un pianista canadense de jazz.

O seu estilo, formado durante os anos corenta como no caso doutros pianistas como Erroll Garner e George Shearing, oscila entre o swing e o bop, e se engloba dentro da tendencia clasicista ou tradicional do jazz. Seguidor de Art Tatum, trátase dun pianista acústico de gran técnica, cunha destacable capacidade para tocar con velocidade e cunha grande habilidade para o swing, independentemente do tempo de ejecución. Son eloxiadas tanto as súas interpretacións en grupos pequenos como acompañando a cantantes, aínda que os seus mellores momentos sexan como solista.

Aínda que subestimado, Peterson é tamén compositor: por exemplo, escribiu e gravou a afamada "Canadian Suite" en 1964. Varias das súas propias obras gravounas con piano eléctrico. Excepcionalmente vocalista, a súa voz recorda moito á de Nat King Cole.
.be

**.be** é o Dominio de Nivel Superior xeográfico (ccTLD) para Bélxica. O dominio está activo desde 1989 e foi administrado por Pierre Verbaeten da Katholieke Universiteit Leuven. No ano 2000, o seu control foi transferido para a DNS Belgium.

Os nomes dos dominios son rexistrados directamente nun segundo nivel. Algunhas institucións académicas belgas, tales como a Vrije Universiteit Brussel e a Université Libre de Bruxelles, empregan nomes de terceiro nivel baixo ac.be, aínda que outras abandonaron esta práctica, como a Katholieke Universiteit Leuven, a Universiteit Gent e a Université Catholique de Louvain.

Todo rexistro co .be ten que se facer a través dun axente rexistrador.

O partido de extrema dereita Vlaams Belang fixo unha proposición no Parlamento da rexión de Flanders demandando a creación do dominio .vl (por "Vlaanderen", Flandres en neerlandés) pero a súa proposición non prosperou ao non recibir apoio dos outros partidos. Só os estados recoñecidos pola ONU poden escoller un dominio de dúas letras. En outubro de 2008, o goberno flamengo expresaba a súa intención de obter un dominio de tres letras para Flandres, algo como .vla, .vln ou .fla.

## Notas 
## Véxase tamén
### Ligazóns externas
* Información no IANA do .be  
* Lista dos axentes rexistradores do .be
.bf

**.bf** é o Dominio de Nivel Superior xeográfico (ccTLD) para Burkina Faso. Está administrado pola DELGI. A páxina de rexistro é a páxina de ARCE (Autorité de régulation des communications éléctroniques). Un documento (en formato PDF) amosando a forma dun rexistro oficial pode ser atopado na URL http://www.artel.bf/IMG/File/domaine-bf.pdf.

## Véxase tamén
### Ligazóns externas
* Información no IANA do .bf
Céline Dion

**Céline Marie Claudette Dion**, nada en Charlemagne (Quebec) o 30 de marzo de 1968, é unha cantante, empresaria, compositora e actriz canadense máis coñecida como **Céline Dion**.

## Traxectoria
Logrou o recoñecemento internacional na década de 1980 ao gañar o festival da canción popular de Yamaha de 1982 e por participar no festival de Eurovisión de 1988.
Anos máis tarde, xurdiu como unha estrela adolescente no mundo de fala francesa despois de que René Angélil (empresario e o seu futuro esposo) hipotecase a súa casa para financiar o seu primeiro álbum. 

En 1990 lanzou ao mercado *Unison*, a súa primeira produción en inglés que a estableceu como unha artista pop prometedora en América do Norte e noutras partes do mundo anglosaxónico.
Un dos seus principais éxitos foi a banda sonora do filme *Titanic*, gañadora do Óscar. Na súa carreira xa superou os 200 millóns de copias vendidas das súas obras.

## Notas
.bg

**.bg** é o Dominio de Nivel Superior xeográfico (ccTLD) para Bulgaria. Está operado por Register.bg.

As pautas para o rexistro de nomes no dominio impoñen que estes teñen que ser rexistrados por compañías e organizacións búlgaras, ou compañías de fóra que teñan presenza representativa en Bulgaria. O nome do dominio ten que representar o nome da compañía ou unha abreviación del. En xeral, calquera nome pode ser rexistrado se primeiramente é rexistrado no Rexistro búlgaro.

O prezo do rexistro é de 30 euros por ano (36 € incluíndo o IVE).

Até mediados de 2006, o prezo era de 50 USD para o rexistro e logo 50 USD por ano (dando un total de 120 USD incluíndo o IVE para o primeiro ano). Para o nivel local, isto era un prezo moi alto e moitas páxinas web búlgaras rexistráronse baixo dominios .com, .org, ou .net, pois os custos de rexistro son significativamente máis baixos (de 8 a 12 USD por ano) e con menos dificultades burocráticas.

Desde o 25 de agosto de 2008, Register.BG simplificou os procedementos, permitindo o rexistro co .bg sen prover documentación (marca, nome da empresa) para o nome. As disputas que se poidan dar serán resolvidas a través dunha comisión de arbitraxe de recente creación.

Desde o 18 de setembro de 2006, Register.bg propón novos subdominios de terceiro nivel baixo a.bg, b.bg etc, (unha letra latina ou un díxito máis o .bg) a un baixo prezo (12€/ano incl. IVE), con menos restricións.

O 5 de setembro de 2009, Register.bg comezou a aceptar nomes de segundo e terceiro nivel en cirílico con letras que só hai na lingua búlgara.

## Notas 
## Véxase tamén 
### Outros artigos 
* .бг
### Ligazóns externas 
* Información no IANA do .bg
.bh

**.bh** é o Dominio de Nivel Superior xeográfico (ccTLD) para Bahrain. Está administrado pola BATELCO.

## Dominios de segundo nivel 
Posúe oito dominios de segundo nivel:
***com.bh**: entidades comerciais 
***info.bh**: páxinas informativas
***cc.bh**
***edu.bh**: institucións educativas 
***biz.bh**: empresas
***net.bh**: provedores de rede 
***org.bh**: ONGs  
***gov.bh**: páxinas propias do goberno

## Véxase tamén 
### Ligazóns externas 
* Información no IANA do .bh
Shania Twain

**Shania Twain**, nome artístico de **Eilleen Regina Edwards**, nada o 28 de agosto de 1965 en Timmins, Ontario, é unha cantante e compositora canadense dos estilos country e pop. 
## Traxectoria
Twain logrou fama mundial co seu terceiro álbum *Come on Over* que vendeu 40 millóns de copias en todo o mundo sendo o terceiro disco máis vendido de todos os tempos por unha cantante feminina e o álbum de música country máis vendido da historia.

É a única cantante feminina en ter tres discos de diamante en Estados Unidos, certificados pola RIAA, sendo ademais a segunda cantante canadense con máis discos vendidos, detrás de Céline Dion.

Desde 1995 co lanzamento do seu álbum *The Woman in Me*, Twain gañouse tanto o recoñecemento da crítica como o das vendas, gañando cinco premios Grammy, 27 premios BMI Songwriter e vendendo máis de 100 millóns de discos en todo o mundo. Deles, 48 millóns en Estados Unidos.

## Discografía 
## Recoñecementos 
## Notas
Cromosoma 20

125px|dereita
O **cromosoma 20** humano é un cromosoma pertencente a un dos 23 pares de cromosomas humanos. Igual que ocorre cos demais cromosomas autosómicos, nas células diploides humanas hai dúas copias deste cromosoma, e nas haploides unha. O cromosoma 20 clasifícase como cromosoma metacéntrico pola posición do seu centrómero. O cromosoma 20 foi completamente secuenciado en 2001 e contén algo máis de 59 millóns de pares de bases, o que representa o 99,4% do ADN eucromático e supón do 2 ao 2,5 % do total do ADN da célula.

A identificación de xenes nun cromosoma é unha área activa de investigación. Para a predición do número total de xenes dun cromosoma utilízanse diversos procedementos, polo que a cifra total pode variar segundo o método utilizado. Estímase que o número total de xenes do cromosoma 20 é duns 900 xenes.

## Xenes 
Algúns dos xenes situados no cromosoma 20 son os seguintes:

* AHCY: S-adenosilhomocisteína hidrolase
* ARFGEF2: *ADP-ribosylation factor guanine nucleotide-exchange factor 2* (brefeldina A-inhibida)
* BMP2: Proteína 2 morfoxenética dos ósos (diferenciación dos osteoblastos)
* DNAJC5: DnaJ homólogo subfamilia C membro 5 (CSP)
* EDN3: endotelina 3
* GSS: glutatión sintetase
* GNAS1: subunidade alfa Gs (proteína G de membrana)
* JAG1: *jagged 1* (síndrome de Alagille)
* PANK2: pantotenato quinase 2 (síndrome de Hallervorden-Spatz)
* PRNP: proteína prión (p27-30) (enfermidade de Creutzfeld-Jakob, síndrome de Gerstmann-Strausler-Scheinker, insomnio familiar fatal)
* tTG: transglutaminase dos tecidos (enfermidade celíaca)
* SALL4: xene similar ao *sal* 4. Nos humanos codifica un suposto factor de transcrición dedo de cinc.
* VAPB: VAMP (proteína B e C asociada á proteína de membrana asociada a vesículas)

## Enfermidades asociadas 
Algunhas das enfermidades e trastornos asociados ao cromosoma 20 son as seguintes:

* síndrome da tortuosidade arterial
* deficiencia de adenosina deaminase
* síndrome de Alagille
* enfermidade celíaca
* Galactosialidose - CTSA
* MODY tipo 1 (un tipo de diabete)
* lipofuscinose ceroide neuronal 
* neurodexeneración asociada á pantotenato quinase
* encefalopatía esponxiforme transmisible (enfermidades de prións)
* síndrome de Waardenburg

## Trastornos cromosómicos 
Os seguintes trastornos están relacionados con cambios na estrutura ou número de copias do cromosoma 20..

* Síndrome de Alagille. Un 7 % dos afectados presentan delecións na rexión 20p12 do cromosoma 20, que afectan ao xene JAG1, que intervén no desenvolvemento embrionario, causando erros na formación do corazón, columna e condutos biliares e características faciais.
* Cánceres. Causados por anomalías somáticas como delecións no brazo longo (q) do cromosoma 20 que orixinan leucemia e linfomas, policitemia e síndrome mielodisplástico.
* Outros trastornos son a síndrome do cromosoma 20 anular, no cal os afectados teñen unha copia deste cromosoma en todas ou algunhas das súas células, e delecións ou duplicacións como trisomías parciais do brazo p ou do q ou monosomías parciais dun dos brazos.

## Notas 
## Ligazóns externas 
* Human Chromosome 20 Map Viewer — on NCBI
Alfonso Sánchez Izquierdo

**Alfonso Sánchez Izquierdo**, nado en Sidi-Ifni (Marrocos) o 22 de febreiro de 1949, é un xornalista galego director xeral da Corporación de Radio Televisión de Galicia.

## Traxectoria 
Titulado en Ciencias da Información na Escuela de Periodismo de Madrid (1973), licenciado en Dereito (1978) na Universidade Complutense de Madrid e titulado en Socioloxía polo Instituto León XIII. Comezou a súa carreira como xornalista como correspondente da Axencia EFE en Estados Unidos. En 1973 incorporouse, como redactor, ao xornal ourensán *La Región*, do que chegou a ser director, e ao cal se mantivo vinculado profesionalmente durante 35 anos. Coa expansión do Grupo La Región, ocupou tamén outros postos de responsabilidade. Así, foi conselleiro delegado do xornal *Atlántico Diario* de Vigo (1987), da Axencia Galega de Noticias (1990) e presidente e conselleiro delegado de Telemiño.

En xullo de 2008, Sánchez Izquierdo deixou a dirección de *La Región* e foi substituído no cargo por Xosé Manuel Pastoriza. No curso académico 2008-09 dedicouse a labores de investigación e innovación e a impartir docencia, como profesor asociado, na materia de Xestión da Empresa Informativa da Facultade de Ciencias da Comunicación da Universidade de Santiago de Compostela. Dende o ano 2008 tamén deu aulas de Programación e Técnicas de Relacións Públicas na Universidade de Vigo e exerceu de socio conselleiro de Acioavia Wises, S.L.. En 2008 foi nomeado presidente da Asociación Galega de Xestión da Comunicación.

En maio de 2009 foi nomeado Director Xeral da CRTVG, e en novembro dese ano foi nomeado presidente da FORTA.

Tamén presidiu a comisión de medios de comunicación do Plan de normalización lingüística de Galicia.

## Obras 
É coautor dos libros *Diálogo Social en Galicia* (2008) e *Vintacinco anos de autonomía de Galicia* (2005).
## Recoñecementos 
No ano 2005 foi galardoado co premio Diego Bernal, da Asociación de Xornalistas de Galicia.
## Notas 
## Véxase tamén 
### Bibliografía 
*
Condado de Alba

O **Condado de Alba** (en romanés *Judeţul Alba*; en húngaro *Fehér*) é unha provincia de Romanía con capital en Alba Iulia.

A poboación deste condado é de 382.747 habitantes (en 2002) nunha superficie de 6.242 km², cunha densidade de poboación de 61 hab/km².

A maior parte da poboación está formada por valacos ou romaneses (90%), habendo unha importante minoría húngara (6%) e alemá, así como asentamentos xitanos.

## Divisións administrativas 
O distrito conta con 4 municipios, 7 cidades e 67 comunas.

### Municipios 
*A capital: Alba Iulia que conta cunha poboación de 66.747 habitantes (2002).
* Câmpia Turzii 
* Aiud
* Blaj
* Sebeș

### Cidades (Oraşe) 
* Abrud
* Baia de Arieș
* Câmpeni
* Cugir
* Ocna Mureș
* Teiuș
* Zlatna

### Comunas
Condado de Argeș

O **condado de Argeş** (en romanés *Judeţul Argeş*) é unha provincia de Romanía con capital en Argeş.

A poboación desta provincia é de 652.625 habitants (en 2002) nunha superficie de 6.862 km², cunha densidade de poboación de 95 hab/km².

A maior parte da poboación está formada por romaneses (96%), e asentamentos xitanos, entre outros grupos.

## Divisións administrativas 
O distrito conta con 3 municipios, 4 cidades e 95 comunas.

### Municipios 
*A capital: Piteşti que conta cunha poboación de 171.498 habitants (2001).
* Câmpulung
* Curtea de Argeș

### Cidades (Oraşe) 
* Costești
* Mioveni 
* Topoloveni
* Ștefănești

### Comunas
Leonardo Ulloa

**José Leonardo Ulloa**, nado en General Roca (Río Negro) o 26 de xullo de 1986, é un futbolista arxentino. Xoga na posición de dianteiro e o seu actual equipo é o Leicester City de Inglaterra.

## Traxectoria 
Ulloa comezou a súa carreira en 2002, xogando na segunda división arxentina no Comisión de Actividades Infantiles Comodoro Rivadavia. En 2005, foise ao San Lorenzo de Almagro da Primeira División Arxentina, onde foi parte do equipo que logrou o Torneo Clausura de 2007.

Pouco despois, Ulloa foise ao Arsenal de Sarandí. No verán de 2008, tras un pequeno período no Olimpo de Bahía Blanca, deixou Arxentina e foise a xogar a España co CD Castellón da segunda división. Anotou 16 goles na súa tempada de debut, sendo o sexto máximo goleador da liga.

Na seguinte tempada conseguiu números moi parecidos, pero o Castellón descendeu tras rematar na 22ª posición. A finais de xuño de 2010, foise á UD Almería, asinando un contrato por cinco anos.

O 13 de setembro, no seu segundo partido oficial para os andaluces, Ulloa anotou un gol no derradeiro minuto para poñer o definitivo 2-2 no empate na casa contra a Real Sociedad. No seguinte mes, contra o mesmo rival, nunha das primeiras roldas da Copa do Rei, anotou dous goles nos últimos 20 minutos para axudar ao Almería a remontar un 0-2, rematando o partido cun 3-2.

O 22 de decembro de 2010, na Copa do Rei, Ulloa anotou tres goles e deu unha asistencia na vitoria por 4-3 na ida contra o RCD Mallorca, unha eliminatoria que remataría cun 8-6 para o Almería.

## Notas 
## Véxase tamén 
### Ligazóns externas 
* Datos do xogador en bdfutbol.com
Condado de Bacău

O **condado de Bacău** (en romanés *Judeţul Bacău*) é unha provincia de Romanía con capital en Bacău.

A poboación desta provincia é de 706.623 habitantes (en 2002) nunha superficie de 6.621 km², cunha densidade de poboación de 113 hab/km².

A gran maioría da poboación son moldovos ou romaneses, cunha minoría católica de orixe húngara composta dos chamados csangos.

## Divisións administrativas 
O distrito conta con 3 municipios, 5 cidades e 80 comunas.

### Municipios 
*A capital: Bacău que conta cunha poboación de 175.500 habitantes (2002).
* Moinești
* Onești

### Cidades (Oraşe) 
* Buhuși
* Comănești
* Dărmănești
* Slănic Moldova
* Târgu Ocna

### Comunas
Bihor

O topónimo **Bihor** pódese referir a:

* Os **Montes de Bihor**, en Romanía;
* O **Condado de Bihor**, en Romanía;
* A vila de **Bihor**, en Montenegro;
* A **Rexión de Bihor**, en Montenegro;
Quique Estebaranz

'''Juan Enrique 'Quique' Estebaranz López''', nado o 6 de outubro de 1965 en Madrid, é un exfutbolista e actual adestrador de fútbol español. Xogaba de dianteiro e foi internacional coa selección española.

## Véxase tamén 
### Ligazóns externas 
* Datos do xogador en bdfutbol.com 
* Datos do adestrador en bdfutbol.com
Mahalia Jackson

**Mahalia Jackson**, nada en Nova Orleáns (Louisiana) o 26 de outubro de 1911 e finada en Chicago (Illinois) o 27 de xaneiro de 1972, foi unha cantante estadounidense de gospel. Primeira figura da canción gospel, tiña unha voz contralto e estivo entre as primeiras intérpretes de *spiritual* en incorporar no seu música elementos do blues, aderezando o gospel cunha sensualidade e liberdade que nunca antes foran experimentadas no estilo.

Neta de escravos, Jackson naceu e medrou na pobreza en Nova Orleáns. Atopou un fogar na súa igrexa, o que a levou a unha dedicación de por vida e un propósito singular de entregar a palabra de Deus a través da canción. Mudouse a Chicago na adolescencia e uniuse a The Johnson Singers, un dos primeiros grupos de gospel. Jackson estivo moi influenciada polo músico e compositor Thomas Dorsey e a cantante de blues Bessie Smith, adaptando o estilo de Smith aos himnos protestantes tradicionais e ás cancións contemporáneas. Despois de causar impresión nas igrexas de Chicago, foi contratada para cantar en funerais, mitins políticos e avivamentos. Durante 15 anos, funcionou como o que ela chamou "cantante de peixe e pan", facendo traballos ocasionais entre as actuacións para gañarse a vida.

Jackson recibiu o recoñecemento a nivel nacional en 1947 co lanzamento de "Move On Up a Little Higher", vendendo dous millóns de copias e alcanzando o segundo lugar das listas da *Billboard*. As gravacións de Jackson captaron a atención dos fans do jazz nos Estados Unidos e Francia, e converteuse na primeira artista en gravar gospel en xirar por Europa. Apareceu regularmente na televisión e na radio, e actuou para moitos presidentes e xefes de estado, incluínda unha interpretación do himno nacional no baile inaugural de John F. Kennedy en 1961. Motivada polas súas experiencias vivindo e xirando polo sur e integrando un barrio de Chicago, participou no movemento polos dereitos civís, cantando para recadar fondos e na Marcha en Washington polo emprego e a liberdade en 1963. Foi unha partidaria vocal e leal de Martin Luther King Jr. e unha amiga persoal da súa familia.
Condado de Bihor

O **condado de Bihor** (en romanés *Judeţul Bihor*; en húngaro *Bihar*) é unha provincia de Romanía con capital en Oradea.

A poboación desta provincia é de 600.223 habitantes (en 2002) nunha superficie de 7.544 km², cunha densidade de poboación de 84 hab/km².

A maior parte da poboación está formada por valacos ou romaneses (67.38%), seguida por húngaros (25.96%), xitanos (5.01%), eslovacos (1.22%) e alemáns (0.19%).

## Divisións administrativas 
O distrito conta con 4 municipios, 6 cidades e 90 comunas.

### Municipios 
*A capital: Oradea que conta cunha poboación de 600.223 habitantes (2002).
* Beiuș
* Marghita
* Salonta

### Cidades (Oraşe) 
* Aleșd
* Nucet
* Săcueni
* Ștei
* Valea lui Mihai
* Vașcău

### Comunas
Juan Rodríguez Aretio

**Juan Rodríguez Aretio**, nado en Ferrol o 10 de xullo de 1922 e finado o 24 de setembro de 1973, foi un futbolista e adestrador galego, que xogaba de centrocampista.

## Traxectoria 
Tras despuntar no fútbol rexional chegou ao Real Club Celta de Vigo na tempada 1943-1944 xunto con Pahiño co fin de suplir a baixa de dous mitos celestes, Nolete (retirado) e Del Pino (fichado polo Sabadell). No seu primeiro ano o Celta ascendeu a Primeira División Española e asentouse nesta categoría grazas a unha gran dianteira: Roig, Miguel Muñoz, Pahiño, Aretio e Vázquez. Mostrando o seu potencial chegando á final da Copa do Xeneralísimo o 4 de xullo de 1948 ante o Sevilla FC. Ao ano seguinte comezou a desfacerse o grupo de estrelas co traspaso de Pahiño e Miguel Muñoz ao Real Madrid uníndoselles máis tarde Gabriel Alonso, Sobrado e o porteiro Pazos e a retirada do fútbol de Roig. Aretio tamén deixou o Celta en outubro de 1949, para irse a Barcelona, previo pago de 500.000 pesetas.

Tras xogar no FC Barcelona, Real Murcia e Sporting de Xixón, Aretio volta ao Celta en novembro de 1953, pero xa non era o xogador do pasado, e concedéuselle a baixa ao rematar esa tempada. O seu vencello co Celta non rematou daquela, pois chegou a ser o seu adestrador nas tempadas 1961-62 e 1972-73, tras substituír a Pedro Dellacha.

Nesa última tempada acadou moita admiración entre a afección de Balaídos. A pesar de que o Celta tiña pé e medio en Segunda División Española, todo se decidía na última xornada e ante o Real Madrid adestrado por un ex-céltico, Miguel Muñoz. Nese partido, co campo ateigado de xente, os goles de Touriño en propia meta, Doblas e Jiménez levaron o Celta á salvación.

Pero o adestrador Aretio estaba enfermo. A súa permanente voz tomada levara a diagnosticar cancro de larinxe, sendo finalmente cancro de pulmón. En outubro de 1973, un mes despois da súa morte, xogouse un partido na súa homenaxe.

## Estatísticas 
### Como xogador 
## Notas 
## Véxase tamén 
### Ligazóns externas 
* Datos do xogador en bdfutbol.com
José Manuel Fernández Sobrino

**José Manuel Fernández Sobrino**, nado en Vilardevós en xullo de 1936, é un xornalista e escritor galego.

## Traxectoria 
Asentou de novo no barrio da Ponte da vila de Ourense. Desenvolveu a súa actividade profesional en torno á cadea de radio COPE de Ourense, onde era comentarista habitual e retransmitía os partidos do CD Ourense nos desprazamentos. Foi nun destes desprazamentos, en Cambados onde despois do partido caeu enfermo dunha paraplexía que o deixou nunha cadeira de rodas. Dende entón as súas aparicións en antena foron diminuíndo en favor dos seus compañeiros Miguel Domínguez e Ricardo Seguín.

Froito da súa experiencia como comentarista deportivo chegou a escribir sobre o CD Ourense. Así no ano 2002 publicouse *Club Deportivo Ourense: 1952-1977*. En 2003 publicou a segunda parte da historia do Club: *Club Deportivo Ourense: 1977-2002. Otros 25 años hasta el Cincuentenario*.

Cos anos retomou a súa actividade literaria, coa publicación dun libro sobre o barrio ourensán da Ponte, que naquela época era concello de seu, co nome de Canedo. O libro, titulado *La vida en A Ponte hasta 1960: de las viñas al asfalto*, presentouse o 30 de setembro de 2010 na igrexa de Santiago das Caldas.

## Notas 
## Véxase tamén 
### Ligazóns externas 
* Entrevista en *La Voz de Galicia*
* Información do libro CD Ourense , na web da Deputación de Ourense
Condado de Bistrița-Năsăud

O **condado de Bistriţa-Năsăud** (en romanés *Judeţul Bistriţa-Năsăud*; en húngaro *Beszterce-Naszód*) é unha provincia de Romanía con capital en Bistriţa.

A poboación desta provincia é de 317.254 habitanets (en 2005) nunha superficie de 5.355 km², cunha densidade de poboación de 59,2 hab/km².

Segundo o censo do 2002 a maior parte da poboación son valacos ou romaneses (90,25%), seguidos polos húngaros (5,88 %), e os xitanos (3,57 %). Os saxóns transilvanos son o 0,21 %, e aínda que antes eran unha porcentaxe importante da poboación, esta decreceu cando foron evacuados pola invasión soviética durante a segunda guerra mundial.

## Divisións administrativas 
O distrito conta con 1 municipios, 3 cidades e 56 comunas.

### Municipios 
*A capital: Bistriţa que conta cunha poboación de 81.259 habitantes (2002).

### Ciudadades (Oraşe) 
* Beclean
* Năsăud
* Sângeorz-Băi

### Comunas 
## Véxase tamén